- Feil å si at Suarez ikke kan være kaptein
- For meg er det greit å velge ham, sier TV 2s Premier League-kommentator Øyvind Alsaker til VG. I ettermiddag kommenterer han søndagsgodbiten Tottenham-Liverpool på White Hart Lane. Luis Suarez blir muligens kaptein i Steven Gerrards skadefravær. Visekaptein Daniel Agger har slitt med sykdom denne uken, og det er usikkert om dansken får plass på laget. - Er Luis klar for å være kaptein? Ett hundre prosent. Vi får vente og se hva som blir min avgjørelse på White Hart Lane, sier Liverpool-manager Brendan Rodgers ifølge The Telegraph.I 2011/12-sesongen ble Suarez utestengt i åtte kamper for rasehets mot Manchester Uniteds Patrice Evra. Forrige sesongs bet han Chelseas Branislav Ivanovic - og fikk ti kamper på tribunen. LIVE: Tottenham-Liverpool kl. 17.00Etter at han ville forlate Anfield i sommer, og sonet ferdig karantenen, har han spilt seg inn i Liverpool-fansens hjerter. Med 15 mål på 10 kamper er han «The new King of the Kop». Suarez scorer hyppigst av samtlige i Europas fem største ligaer. Og: Liverpool er med i toppen av Premier League. - Jeg har aldri møtt noen som han når det gjelder å leve på kanten og å ha et så sterkt ønske om å vinne, sier Liverpool-back Glen Johnson til Sky Sports.Nå skal Suarez være klar til å diskutere fremtiden hos Liverpool, skriver Sunday People. Agent Pere Guardiola planlegger en Liverpool-tur før årsskiftet det målet skal være å skaffe uruguayaneren en bedre kontrakt enn hans nåværende på rundt 120.000 pund i uken (rundt 1,2 millioner kroner). Suarez skal ha lovet Rodgers at han ikke forlater klubben i januar. Samtidig vil en ny kontrakt gi ham muligheter til å få inn nye klausuler. Suarez vet at han er brennhet for toppklubber i de største ligaene. Roger Hunt, mannen med flest ligamål for Liverpool gjennom tidene, hevder overfor Mirror at Suarez kan bli tidenes Liverpool-spiss hvis han blir i klubben i fem år til.- Hvis han skal bli den beste noensinne, så er han nødt til å bli i klubben ganske mye lenger. PS! Daniel Agger er kampklar, men det er usikkert om han starter kampen mot Tottenham. - Han trente ikke i starten av uken på grunn av sykdom, men han har trent nå og han er tilgjengelig, sier Liverpool-manager Brendan Rodgers.
I dag kan kontroversielle Luis Suarez (26) få æren av å være kaptein for Liverpool - og ta det siste steget fra «synder» til «helgen».